**ELŐTERJESZTÉS**

Tiszavasvári Város Önkormányzata Képviselő-testületének

2017. szeptember 28-án

tartandó ülésére

## Az előterjesztés tárgya: a helyi népszavazásról, népi kezdeményezésről szóló önkormányzati rendelet felülvizsgálatáról

Melléklet:-

A napirend előterjesztője: **Badics Ildikó jegyző (előadó)**

Az előterjesztést készítette: Petruskáné dr. Legeza Tímea (témafelelős)

Az előterjesztés ügyiratszáma: 18239/2017.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.24 |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés:

……………………………………………………………………………………………………………………………………………………………………………………

Tiszavasvári, 2017. szeptember 21.

Petruskáné dr. Legeza Tímea

témafelelős

**Tiszavasvári Város Jegyzőjétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

**Témafelelős**: Petruskáné dr. Legeza Tímea

**ELŐTERJESZTÉS**

**- a Képviselő-testülethez -**

## a helyi népszavazásról, népi kezdeményezésről szóló önkormányzati rendelet felülvizsgálatáról

Tisztelt Képviselő-testület!

I. A **népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. évi CCXXXVIII. törvény** (továbbiakban: Ntv.) 2014. január 18-án lépett hatályba, melyre tekintettel a Miniszterelnökség területi közigazgatásért felelős államtitkára **a helyi önkormányzatoknak a helyi népszavazással és népi kezdeményezéssel összefüggő önkormányzati rendeletei felülvizsgálatát** rendelte el.

Az Ntv. – többek között – **rögzíti a helyi népszavazás kezdeményezésére** (III. Fejezet) **és** a **helyi népszavazási eljárásra** (VI. Fejezet) vonatkozó szabályokat. **A nép kezdeményezés jogintézménye megszűnt.**

Az Ntv. **hatályon kívül helyezte** a helyi önkormányzatokról szóló 1990. évi LXV. törvény helyi népszavazásra és népi kezdeményezésre vonatkozó szabályait, illetve az országos népszavazásról és népi kezdeményezésről szóló 1998. évi III. törvényt is.

A helyi népszavazás és népi kezdeményezés részletes szabályaira vonatkozó **önkormányzati rendeletalkotási felhatalmazás fenti törvények hatályvesztésével megszűnt.**

Az Ntv. 92. §-a az önkormányzati rendeletalkotási felhatalmazást **a népszavazási kezdeményezéshez szükséges választópolgárok számának az Ntv-ben meghatározott törvényi korlátok közötti meghatározására szűkítette**.

*„92. § Felhatalmazást kap a helyi önkormányzat képviselő-testülete, hogy rendeletben határozza meg a helyi népszavazás kezdeményezéséhez szükséges választópolgárok számát.”*

Az Ntv. 34. §-a szerint:

**34. §** (1) Helyi népszavazást kezdeményezhet

*a)* a képviselő-testület tagjainak legalább egynegyede,

*b)* a képviselő-testület bizottsága,

*c)* az önkormányzati rendeletben meghatározott számú választópolgár, ami nem lehet kevesebb a választópolgárok tíz százalékánál, és nem lehet több a választópolgárok huszonöt százalékánál.

(2) A képviselő-testület köteles elrendelni a helyi népszavazást, ha azt az önkormányzati rendeletében meghatározott számú választópolgár kezdeményezte.

A fentiek alapján Tiszavasvári Város Önkormányzata Képviselő-testületének a helyi népszavazásról, népi kezdeményezésről szóló **19/2000. (X.24.) rendelet hatályon kívül helyezését**, és ezzel egyidőben az Ntv. 92. §-a szerinti felhatalmazáson alapuló **új rendelet megalkotását javaslom.**

**A kezdeményezéshez szükséges választópolgárok számát –** figyelemmel a törvényi keretekre (10-25 %), valamint a hatályon kívül helyezendő rendeletben meghatározott egytizedre **– javaslom a választópolgárok 10 %-ában megállapítani.**

Mindezek miatt a Szervezeti és Működési szabályzat érintett rendelkezéseinek hatályon kívül helyezése szükséges.

**II. A jogalkotásról szóló** **2010. évi CXXX. Tv.** 17. § (1) és (2) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható követelményeit. Az előzetes hatásvizsgálat eredményről a testületet tájékoztatni kell.

A hatásvizsgálat során vizsgálni kell:

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

A fentiek alapján a helyi népszavazásról, népi kezdeményezésről szóló rendelettel kapcsoaltban - az előzetes hatásvizsgálata tükrében – az alábbi tájékoztatást adom:

**1. A módosítás valamennyi jelentősnek ítélt hatása, különösen:**

**1.1. társadalmi hatása:** A módosításnak a társadalomra gyakorolt hatása nem várható.

**1.2. gazdasági hatása:** A módosításnak a gazdaságra gyakorolt hatása nem várható

**1.3. költségvetési hatása:** A módosításnak az önkormányzat költségvetésére nem várható hatása.

**2.** **A módosításnak környezeti és egészségügyi következményei:**

A környezeti és egészségügyi következmény jelen módosítással összefüggésben nem várható.

**3. Az adminisztratív terheket befolyásoló hatása:**

A módosítás éves szinten nem jelent többletfeladatot az önkormányzati ügyintézés előkészítő folyamatában.

**4. A jogszabály megalkotásának szükségessége, a jogalkotás elmaradásának várható következményei:**

Mivel a helyi népszavazás és népi kezdeményezés részletes szabályaira vonatkozó önkormányzati rendeletalkotási felhatalmazás megszűnt, jelen felülvizsgálat elmaradása esetén a Szabolcs-Szatmár-Bereg Megyei Kormányhivatal törvényességi észrevételt tehetne.

**5. A jogszabály alkalmazásához szükséges személyi, szervezeti, tárgyi és pénzügyi feltételek:**

Az önkormányzatnál nem várható ilyen jellegű hatás.

**Az önkormányzati rendeletekhez indoklási kötelezettség is társul. Az indokolásban a jogszabály előkészítőjének feladata azoknak a társadalmi, gazdasági, szakmai okoknak és céloknak a bemutatása, amelyek a szabályozást szükségesség teszik. Az indokolásban ismertetni kell a jogi szabályozás várható hatását is.**

Fentiekre tekintettel kérem a Képviselő-testületet a rendelet-tervezet elfogadására.

Tiszavasvári, 2017. szeptember 21.

**Badics Ildikó**

**jegyző**

**RENDELET-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**…./2017. (…….)**

**önkormányzati rendelete**

**a helyi népszavazás kezdeményezéséről**

Tiszavasvári Város Önkormányzatának Képviselő-testülete a népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. CCXXXVIII. törvény 92. §-ában kapott felhatalmazás alapján, az Alaptörvény 32. cikk (1) bekezdés a.) pontjában meghatározott feladatkörében eljárva – Tiszavasvári Város Önkormányzata Képviselő-testülete szervezeti és működési szabályzatáról szóló 35/2014.(XI.28.) önkormányzati rendelet 4. melléklet 1.24. pontja által biztosított véleményezési jogkörében illetékes Pénzügyi és Ügyrendi Bizottság véleményének kikérésével- a következőket rendeli el:

**1. §** Helyi népszavazást Tiszavasvári település választópolgárainak 10 %-a kezdeményezhet.

**2. §** (1)Ez a rendelet a kihirdetést követő napon lép hatályba.

(2) Hatályát veszti a helyi népszavazásról, népi kezdeményezésről szóló 19/2000. (X.24.) rendelet önkormányzati rendelet.

Tiszavasvári, 2017. szeptember ……

**Dr. Fülöp Erik Badics Ildikó**

**polgármester jegyző**

**A rendelet kihirdetve:** 2017. szeptember …..

**Badics Ildikó**

**jegyző**

**A helyi népszavazás kezdeményezéséről szóló …./2017. (…..) önkormányzati rendelet indokolása**

Általános indokolás

A **népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. évi CCXXXVIII. törvény** (továbbiakban: Ntv.) 2014. január 18-án lépett hatályba, melyre tekintettel a Miniszterelnökség területi közigazgatásért felelős államtitkára **a helyi önkormányzatoknak a helyi népszavazással és népi kezdeményezéssel összefüggő önkormányzati rendeletei felülvizsgálatát** rendelte el.

Az Ntv. – többek között – **rögzíti a helyi népszavazás kezdeményezésére** (III. Fejezet) **és** a **helyi népszavazási eljárásra** (VI. Fejezet) vonatkozó szabályokat. **A nép kezdeményezés jogintézménye megszűnt.**

Az Ntv. **hatályon kívül helyezte** a helyi önkormányzatokról szóló 1990. évi LXV. törvény helyi népszavazásra és népi kezdeményezésre vonatkozó szabályait, illetve az országos népszavazásról és népi kezdeményezésről szóló 1998. évi III. törvényt is.

A helyi népszavazás és népi kezdeményezés részletes szabályaira vonatkozó **önkormányzati rendeletalkotási felhatalmazás fenti törvények hatályvesztésével megszűnt.**

Az Ntv. 92. §-a az önkormányzati rendeletalkotási felhatalmazást **a népszavazási kezdeményezéshez szükséges választópolgárok számának az Ntv-ben meghatározott törvényi korlátok közötti meghatározására szűkítette**.

Részletes indokolás

1. §

A helyi népszavazás kezdeményezéséhez szükséges választópolgárok számát határozza meg.

2. §

A hatályba lépésről rendelkezik és hatályon kívül helyező rendelkezést tartalmaz.